CELEX: 52013PC0503
Language: lt
Date: 2013-07-10
Title: Pasiūlymas TARYBOS REGLAMENTAS kuriuo iš dalies keičiamas Reglamentas (EB) Nr. 219/2007 dėl bendros įmonės naujos kartos Europos oro eismo vadybos sistemai (SESAR) sukurti įsteigimo ir bendros įmonės veikla pratęsiama iki 2024 m.

|
			
		
		
		52013PC0503
		
			Pasiūlymas TARYBOS REGLAMENTAS kuriuo iš dalies keičiamas Reglamentas (EB) Nr. 219/2007 dėl bendros įmonės naujos kartos Europos oro eismo vadybos sistemai (SESAR) sukurti įsteigimo ir bendros įmonės veikla pratęsiama iki 2024 m. /* COM/2013/0503 final - 2013/0237 (NLE) */
			
				
		
		
			
			   	AIŠKINAMASIS MEMORANDUMAS
1.           PASIŪLYMO TIKSLAS
2007 m. įsteigta viešojo ir
privačiojo sektorių partnerystė[1]
„Bendro Europos dangaus oro eismo valdymo mokslinių tyrimų programos
(SESAR) bendra įmonė“ (SBĮ) yra technologinių Bendro
Europos dangaus iniciatyvos pagrindų įgyvendinimo priemonė,
todėl šiuo atžvilgiu bendra įmonė yra atsakinga už projekto
SESAR rengimo etapą, t. y. ji prižiūri ir vykdo Pagrindinį
Europos oro eismo valdymo (angl. ATM) planą (ATM pagrindinį planą)[2].
Reglamentu (EB) Nr. 219/2007 (SBĮ
reglamentu) nustatyta, kad SBĮ veiklą baigia 2016 m. gruodžio
31 d., nes bendros įmonės plėtros etapui Sąjungos
finansavimas skiriamas tik 2007–2013 m. Sąjungos finansinių
perspektyvų laikotarpiu. Reglamente numatyta galimybė Tarybai,
remiantis plėtros etapu padaryta pažanga, peržiūrėti bendros
įmonės veiklos apimtį, valdymą, finansavimą ir
trukmę. Mokslinius oro eismo valdymo tyrimus ir inovacijas būtina
tęsti po 2016 m., visų pirma taikant suderintą oro eismo
valdymo mokslinių tyrimų ir inovacijų metodą pagal Bendro
Europos dangaus iniciatyvos sąlygas, kad būtų pasiekti joje
nustatyti veiklos rodikliai, todėl šiuo teisės akto pasiūlymu
siekiama bendros įmonės veiklą pratęsti po 2016 m. ATM
pagrindiniame plane akcentuojamos naujos veiklos daugiametis finansavimas nuo
2014 iki 2020 m. pagal naują Sąjungos finansinę
programą[3]
yra programos „Horizontas 2020“ dalis[4].
2.           SIŪLOMOS PRIEMONĖS PAGRINDIMAS
2.1.        Aplinkybės
Teisiniai Bendro Europos dangaus iniciatyvos
pagrindai nustatyti keturiais pagrindiniais reglamentais[5]. Šie keturi 2004 m.
priimti reglamentai (pirmasis Bendro Europos dangaus iniciatyvos dokumentų
rinkinys) peržiūrėti ir papildyti 2009 m., priėmus
Reglamentą (EB) Nr. 1070/2009[6],
kuriuo siekiama bendrai pagerinti oro eismo valdymo sistemos veikimo rodiklius
Europoje (antrasis Bendro Europos dangaus iniciatyvos dokumentų rinkinys).
Prie šių teisinių pagrindų
priskiriama dar daugiau kaip 20 dokumentų – įgyvendinimo
taisyklių ir Sąjungos specifikacijų, kurias nuo 2005 m.
priėmė Komisija siekdama užtikrinti technologijų ir sistemų
sąveikumą.
Veiklos rodiklių klausimai Bendro Europos
dangaus iniciatyvos priemonėmis sprendžiami, visų pirma darant
institucinius pakeitimus ir kuriant reguliavimo sistemą, be to, iniciatyva
turi technologinį pagrindą – projektą SESAR. 
ATM pagrindinis planas – tai sutartas
veiksmų planas, kurio laikantis moksliniai oro eismo valdymo tyrimai ir
inovacijos jungiami su diegimo scenarijais, kuriais Bendro Europos dangaus
iniciatyvos veiklos tikslų siekiama atnaujinant oro eismo valdymo
technologijas ir procedūras. 
Kad projektas SESAR būtų vykdomas
sėkmingai ir būtų visiškai įgyvendinta Bendro Europos
dangaus iniciatyva, ypač svarbu derinti rengimo ir diegimo etapus ir
užtikrinti jų sąveiką. 
2.2.        Vykdoma veikla
SBĮ yra atsakinga už projekto SESAR
mokslinių tyrimų ir investavimo derinimą ir valdymą pagal
ATM pagrindinį planą. Ji taip pat rūpinasi ATM pagrindinio plano
vykdymu ir atnaujinimu. Naujausioje 2012 m. patvirtintoje ATM pagrindinio
plano redakcijoje nurodyta, kokius esminius veiklos pakeitimus reikia padaryti
trimis pagrindiniais etapais, kad nauja SESAR koncepcija būtų
visiškai įgyvendinta iki 2030 m.:
–                        
1 etapas (laiku grindžiami skrydžiai) – siekiama panaudoti
„užslėptą“ pajėgumą, visų pirma, gerinant
dalijimąsi informacija, kad būtų optimizuoti tinklo rezultatai; 
–                        
2 etapas (trajektorija grindžiami skrydžiai) –
siekiant padidinti našumą, parengiamos visos sistemos informacijos valdymo
(angl. System Wide Information Management, SWIM) ir pradinės
trajektorijos valdymo koncepcijos; 
–                        
3 etapas (veiklos rezultatais grindžiami
patobulinimai) – bus nustatytas visiškas ir integruotas trajektorijos valdymas
su naujais skirstymo režimais, kad būtų pasiektas politinis Bendro
Europos dangaus iniciatyvos ilgojo laikotarpio tikslas.
Sutarta dabartinė SBĮ darbo programa
aprėpia ATM pagrindinio plano 1 etapą, atsižvelgiant į
technologijų ir veiklos brandos laipsnį, ir nemažą dalį 2 etapo.
SBĮ pažangos ataskaitose patvirtinama, kad 1 etapo veikla ir
70–80 proc. 2 etapo veiklos bus įvykdyta iki 2016 m. pabaigos.
Dabartinė SBĮ darbo programa iš esmės aprėpia visą
mokslinių tyrimų ir inovacijų ciklą, vis dėlto joje
daugiausia dėmesio skiriama ikigamybinei plėtrai. 
2.3.        SBĮ vertinimas
2011 m. gruodžio mėn. Komisija
pareiškė ketinanti atlikti būtiną vertinimą ir
konsultuotis, kad SBĮ veiklą pratęstų po 2016 m.[7] 
Vertinant ir konsultuojantis taip pat
nagrinėta, ar reikia SBĮ reglamentą peržiūrėti iš
esmės, pavyzdžiui, išplėsti įmonės veiklos sritį ir
galbūt pakeisti jos valdymą. 
SBĮ laikotarpio vidurio vertinimo[8] duomenimis, SBĮ veikė
gerai tiek kurdama ir plėtodama savo organizaciją, tiek vykdydama jai
paskirtas užduotis, t. y. derindama ir valdydama mokslinius tyrimus ir
plėtrą, kad būtų pasiekti projekto SESAR tikslai.
Kad SBĮ patikimai valdė finansus, matyti
iš metinių apskaitos ataskaitų[9].

Konsultuojantis, įskaitant per
konsultacijas, kurioms vadovavo Komisijos Mobilumo ir transporto generalinis
direktoratas, paaiškėjo, kad SBĮ veiklos pratęsimui pritariama
visuotinai. Iš konsultacijų ir metinių SBĮ veiklos
ataskaitų aiškėja, kad SBĮ veiklą vykdo kaip numatyta ir
rezultatai atitinka ATM pagrindinį planą. 
Dabartinė SBĮ veiklos sritis yra
pakankamai didelė, kad aprėptų visus Sąjungoje vykdomus
mokslinius tyrimus ir plėtrą, kuriais siekiama modernizuoti oro eismo
valdymą Europoje. SBĮ vykdė veiklą, susijusią su visu
oro eismo valdymo mokslinių tyrimų ir plėtros ciklu,
įskaitant ilgojo laikotarpio oro eismo valdymo mokslinius tyrimus.
Konsultuojantis patvirtinta, kad SBĮ veiklos srities keisti nebūtina,
tačiau gali reikėti nežymiai patikslinti prioritetines jos veiklos kryptis.
Be to, negalima formaliai atskirti pavienių oro eismo valdymo
inovacijų ciklo etapų, nes jie veikia vienas kitą. Todėl
SBĮ veiklos srities keisti nereikia.
Dėl SBĮ narystės proceso ir
valdymo pasakytina, kad pakeitimų būtinumo įrodymų
nėra. Šie procesai yra pakankamai atviri ir skaidrūs, kad
būtų galima daryti bet kokius SBĮ, kurios veikla pratęsta,
pakeitimus.
Įmonės vadovai atsižvelgė
į poreikį daugiau dėmesio skirti tam, kad būtų gaunami
diegimui parengti rezultatai, todėl per artimiausius dvejus metus bus
ieškoma daugiau tokių galimybių.
2.4.        Kitas etapas
SESAR koncepcijai įdiegti reikia vykdyti
suderintą plėtros ir tikrinimo veiklą, kad būtų
užbaigtas 2 etapas ir visiškai išspręsti ATM pagrindinio plano 3 etapo
klausimai.
Be to, rengiantis pradėti diegimą,
galėtų būti peržiūrėta įvairiems mokslinių
tyrimų ir inovacijų ciklo etapams paskirtų išteklių
proporcijos, kad nenutrūktų novatoriškų idėjų srautas.
Visų pirma, daugiau pastangų galėtų būti skiriama
parengiamiesiems (problemų apibrėžties) moksliniams tyrimams.
Galėtų būti intensyviau vykdomi parengiamieji (problemų
apibrėžties) moksliniai tyrimai. Bus pasirengta vykdyti didelio masto
demonstracinę veiklą, t. y. parodyti geresnius veiklos
rodiklius, vykdyti integruotą ir koordinuotą pažangųjį tvirtinimą,
taip pat demonstracinę veiklą siekiant parodyti parengtumą
diegimui bei veiklos ir (arba) technologijų keitimo procesui.
Būsima programa, kuri nuo 2014 m.
bus įgyvendinama beveik 10 metų, negali būti visiškai parengta
iš karto – teks įrašyti nuostatas, pagal kurias perspektyvūs
parengiamųjų mokslinių tyrimų rezultatai galėtų
būti toliau naudojami taikomiesiems moksliniams tyrimams, plėtrai ir
pasirengimui diegti – taip būtų atsižvelgta į Bendro Europos
dangaus iniciatyvai reikšmingų temų raidą.
Savo daugiametę darbo programą,
pagal kurią bus užbaigtas 2 etapas ir išspręsti ATM pagrindinio plano
3 etapo klausimai, SBĮ parengs pagal prie Reglamento (EB)
Nr. 219/2007 pridėtus įstatus (16 straipsnis) ir pateiks ją
savo administracinei valdybai patvirtinti (5 straipsnis). 
3.           EX ANTE VERTINIMAS
Atliktas ex ante vertinimas, jis
pridedamas prie šio pasiūlymo (dokumentas Nr. SEC(2013) xxx).
Jame patvirtinta SBĮ veiklos pratęsimo pagal programą
„Horizontas 2020“ nauda ir efektyvumas, kad būtų pasiekti Bendro
Europos dangaus iniciatyvos veiklos tikslai.
4.           TEISINIAI PASIŪLYMO ASPEKTAI
Pasiūlymo teisinis pagrindas yra
Sutarties dėl Europos Sąjungos veikimo 187 straipsnis (buvęs
Europos bendrijos steigimo sutarties 171 straipsnis, kuris yra ir Reglamento
219/2007 teisinis pagrindas).
5.           POVEIKIS BIUDŽETUI 
Atsižvelgdama į tai, kas išvardyta,
Komisija siūlo Sąjungos biudžete numatyti daugiametį
finansinį paketą, skiriamą 2014 m. sausio 1 d. – 2020 m.
gruodžio 31 d. laikotarpiui, kuris sutampa su naująja daugiamete
finansine programa. Pagal 2011 m. birželio mėn. Komisijos
dokumentų rinkinį „Strategijos „Europa 2020“ biudžetas“ ir laikantis
galiojančios tvarkos suma turėtų būti paimta iš biudžeto išlaidų
kategorijos „Išteklius bei aplinką tausojančios, saugios ir
integruotos Europos transporto sistemos sukūrimas“. Todėl Komisija
siūlo ataskaitiniam laikotarpiui numatyti iki 600 mln. EUR
(įskaitant ELPA įnašą)[10].
Ši suma orientacinė, nes priklauso nuo vykstančių derybų
dėl 2014–2020 m. daugiametės finansinės programos, taip pat
nuo derybų su privačiojo sektoriaus partneriais. SBĮ veikla
aprėpia ATM pagrindinį planą. Atsižvelgiant į brandos
laipsnį, svarbiausias dabartinės programos dalykas yra visiškas 1 etapo
(laiku grindžiami skrydžiai) įgyvendinimas ir 2 etapo (trajektorija
grindžiami skrydžiai) įgyvendinimo pažanga. Pagal 2014–2020 m.
daugiametę finansinę programą vykdoma veikla aprėpia
aukščiausią 2 etapo, kurio technologijos ir veikla veikiausiai bus
parengtos iki 2016 m., brandos laipsnį ir visą ATM pagrindinio
plano 3 etapo (veiklos rezultatais grindžiami skrydžiai) taikymo sritį.
Pagal 2007–2013 m. Sąjungos finansinę perspektyvą
finansuojama SBĮ darbo programa vykdoma ir valdoma taip, kad jos veikla
būtų užbaigta iki 2016 m. gruodžio 31 d., o nauja veikla
bus palaipsniui pradedama nuo 2014 m. Taip dabartiniai nariai, norintys
toliau dalyvauti projekte SESAR, galės išlaikyti reikiamą nuo
2014 m. įgyvendinamos naujos darbo programos išteklių lygį
nenutraukę savo veiklos. Informacija pateikiama pridedamoje
finansinėje teisės akto pasiūlymo pažymoje ir ex ante
vertinime. Biudžeto valdymo institucija turi patvirtinti metines sumas pagal
biudžetinę procedūrą.
6.           PASIŪLYMO TURINYS
Kad SBĮ veikla būtų pratęsta,
Reglamentą (EB) Nr. 219/2007 būtina iš dalies pakeisti taip: 
(1)                   
pakeisti 1 straipsnio 2 dalį, kad SBĮ
veikla būtų pratęsta iki 2024 m. gruodžio 31 d. ATM
pagrindiniam planui pritarė Taryba, todėl nuorodos į jį
nereikia;
(2)                   
išbraukti 1 straipsnio 3 dalį, nes ATM
pagrindinis planas pateiktas Europos Parlamentui; 
(3)                   
pakeisti 1 straipsnio 5 dalies
penktą įtrauką, kad SESAR BĮ būtų aiškiai
įgaliota teikti dotacijas savo nariams ir kitiems dalyviams, atsižvelgiant
į programos „Horizontas 2020“ dalyvavimo taisykles;
(4)                   
pritaikyti 2a straipsnio 5 dalį – išbraukti 8
metų apribojimą, nustatytą laikinųjų darbuotojų
ir sutartininkų įdarbinimo sutartims, nes toks apribojimas
galėtų trukdyti įstaigai, kurios veiklos trukmė ribota,
užtikrinti patyrusių darbuotojų įdarbinimo tęstinumą.
Dėl tos pačios priežasties atsisakyta riboti įdarbinimo sutartis
tam tikru laikotarpiu, kuris gali būti tęsiamas vieną
kartą. Šis apribojimas jau yra nustatytas 2a straipsnio 5 dalyje – darbo
laikotarpis negali viršyti bendros įmonės veiklos laikotarpio. Visais
atvejais taikomi Europos Sąjungos pareigūnų tarnybos nuostatai,
taip pat kitų Europos Sąjungos tarnautojų įdarbinimo
sąlygos ir susijusios taisyklės;
(5)                   
į 4 straipsnio 2 dalies pirmą sakinį
įrašyti naują ES įnašo sumą – iki 600 mln. EUR[11] (įskaitant ELPA
įnašą) iš 2014–2020 m. finansinės programos pagal
programą „Horizontas 2020“;
(6)                   
pritaikyti 4 straipsnio 3 dalį, kad
būtų atsižvelgta į SBĮ veiklos pratęsimą;
(7)                   
iš dalies pakeisti 4a straipsnio 1 dalį, kad
būtų atsižvelgta į naują finansinį pagrindų
reglamentą;
(8)                   
išbraukti 4a straipsnio 2 dalį, nes vietoj jos
nuostatų užtenka bendros nuorodos į finansinį pagrindų
reglamentą;
(9)                   
pakeisti 7 straipsnio pirmą sakinį, kad
jis atitiktų programos „Horizontas 2020“ vertinimo taisykles.
Pasiūlyme
yra trys pereinamojo laikotarpio nuostatos: 
(1)                   
2 straipsnyje apribojami vykdomojo direktoriaus,
einančio pareigas nuo 2009 m. sausio 1 d. iki 2016 m.
gruodžio 31 d., įgaliojimai siekiant nuoseklumo su Reglamento
Nr. 1361/2008, kuriuo daromi pakeitimai, 3 straipsniu;
(2)                   
pagal 3 straipsnį dabartinių bendros
įmonės narių, nedalyvaujančių veikloje, kuri iš
2014–2020 m. finansinės programos bus finansuojama pagal
programą „Horizontas 2020“, narystė nutrūksta 2016 m. gruodžio
31 d. Šia nuostata siekiama pašalinti neaktyvius bendros įmonės
narius;
(3)                   
pagal 4 straipsnį 2016 m. gruodžio
31 d. nutraukiama pagal 7-ąją bendrąją mokslinių
tyrimų programą finansuojama SBĮ veikla, išskyrus projektų
valdymo veiklą, susijusią su veiklos nutraukimu.
SBĮ reglamento priedas, kuriame
pateikiami SBĮ įstatai, iš dalies keičiamas taip:
(1)                   
5 straipsnio 1 dalies m punktas pakeičiamas
taip, kad būtų aiškiai nurodyta, kad SBĮ pagal programoje
„Horizontas 2020“ nustatytas dalyvavimo taisykles gali teikti dotacijas ATM
pagrindiniam planui įgyvendinti;
(2)                   
2 dalies a punkte administracinės valdybos
posėdžių skaičius sumažintas nuo keturių iki trijų per
metus. Pastarųjų dvejų metų patirtis parodė, kad
įprastiems SBĮ administravimo klausimams išspręsti ir valdybai
vykdyti savo pareigas užtenka trijų privalomų posėdžių per metus.
Be to, šių posėdžių parengimas per palyginti trumpą
laiką didina administracinę naštą. Prireikus gali būti
šaukiami papildomi valdybos posėdžiai;
(3)                   
pakeista 6 straipsnio 1 dalis siekiant paaiškinti, pagal
kokią procedūrą SBĮ teikia dotacijas pagal programoje
„Horizontas 2020“ nustatytas dalyvavimo taisykles; 
(4)                   
pritaikyta 7 straipsnio 2 dalis – vykdomojo
direktoriaus kadencija, kuri gali būti pratęsta vieną
kartą, pailginta nuo 3 iki 5 metų. Taip pasirūpinta, kad
vykdomojo direktoriaus kadencija nesibaigtų užbaigus SBĮ veiklą.
Tokią situaciją būtų sunku valdyti tęstinumo
atžvilgiu. Be to, tuo metu didžioji SBĮ programos dalis būtų
beveik įvykdyta, todėl tinkamiems kandidatams tokia darbo vieta galėtų
būti mažai patraukli; 
(5)                   
pakeistos 10 straipsnio 2 ir 3 dalys siekiant
paaiškinti, kad SBĮ teikia dotacijas pagal programoje „Horizontas 2020“
nustatytas dalyvavimo taisykles; 
(6)                   
13 straipsnio 2 dalis pakeista pagal 2013 m.
finansinio reglamento 8 straipsnio 4 dalį – už Sąjungos
įnašą gautos palūkanos atitenka tik Sąjungai, jei tai
numatyta įgaliojimo susitarime;
(7)                   
16 straipsnio 1 dalyje padaryta nuoroda į 4
straipsnio 2 dalyje nurodytus finansinius pagrindus. Šiuo pakeitimu siekiama
SBĮ darbo programos veiklą, finansuojamą iš 2007–2013 m.
finansinės perspektyvos atskirti nuo veiklos, finansuojamos iš
2014–2020 m. finansinės programos. Toks atskyrimas svarbus
2014–2016 m., kai ankstesnės darbo programos veikla ir nauja veikla
bus vykdoma tuo pačiu metu;
(8)                   
17 straipsnis pakeistas siekiant atsižvelgti į
standartinę Sąjungos finansinių interesų apsaugos
nuostatą ir į 2013 m. finansinį reglamentą, ypač
į jo 60 straipsnį.
Be to, reglamentas pritaikytas pagal Lisabonos
sutarties 291 straipsnį dėl įgyvendinimo aktų.
2013/0237 (NLE)
Pasiūlymas
TARYBOS REGLAMENTAS
kuriuo iš dalies keičiamas Reglamentas
(EB) Nr. 219/2007 dėl bendros įmonės naujos kartos Europos
oro eismo vadybos sistemai (SESAR) sukurti įsteigimo ir bendros
įmonės veikla pratęsiama iki 2024 m.

(Tekstas svarbus EEE)
EUROPOS SĄJUNGOS TARYBA,
atsižvelgdama į Sutartį dėl
Europos Sąjungos veikimo, ypač į jos 187 ir 188 straipsnius,
atsižvelgdama į Europos Komisijos
pasiūlymą,
atsižvelgdama į Europos Parlamento
nuomonę[12],

atsižvelgdama į Europos ekonomikos ir
socialinių reikalų komiteto nuomonę[13],
kadangi:
(1)       technologinis Bendro Europos
dangaus iniciatyvos pagrindas – Europos oro eismo valdymo (vadybos) sistemos
mokslinių tyrimų ir plėtros projektas (projektas SESAR),
kurį įgyvendinant Europoje modernizuojamas oro eismo valdymas. Plano
tikslas – iki 2030 m. Sąjungoje sukurti veiksmingą skrydžių
valdymo infrastruktūrą, suteikiančią galimybę
plėtoti saugų ir aplinką tausojantį oro transportą; 
(2)       projektas SESAR sudarytas iš
trijų tarpusavyje susijusių, nuolatinių ir kintamų
bendradarbiavimo procesų: apibrėžti turinį ir nustatyti
prioritetus; sukurti naujas technologines koncepcijos SESAR sistemas,
sudedamąsias dalis ir veiklos procedūras, taip pat parengti kitos
kartos ATM sistemų, kurios padėtų pasiekti Bendro Europos
dangaus iniciatyvos veiklos rodiklius, diegimo planus; 
(3)       2004–2008 m.
įgyvendinant pirmąjį apibrėžimo proceso etapą parengta
pirma pagrindinio Europos ATM plano (ATM pagrindinis planas) redakcija.
Pagrindiniame ATM plane nustatyti trys SESAR plėtros proceso etapai: laiku
grindžiami skrydžiai (1 etapas), trajektorija grindžiami skrydžiai (2 etapas)
ir veiklos rezultatais grindžiami skrydžiai (3 etapas);
(4)       bendra įmonė SESAR
(bendra įmonė) įsteigta 2007 m. vasario 27 d.
Reglamentu (EB) Nr. 219/2007[14],
kad pagal 2007–2013 m. Sąjungos finansines perspektyvas valdytų
projekto SESAR plėtros proceso veiklą;
(5)       į 2007–2013 m.
Sąjungos finansinę perspektyvą įtraukta bendros
įmonės darbo programa aprėpia visus 1 etapo elementus ir apie
80 proc. ATM pagrindinio plano 2 etapo. Susijusi veikla turėtų
būti užbaigta iki 2016 m. Likusi 2 etapo veikla, taip pat 3 etapo
veikla turėtų būti pradėta 2014 m. pagal
2014–2020 m. Sąjungos finansinę programą; 
(6)       pagal Reglamento (EB)
Nr. 219/2007 1 straipsnio 2 dalį bendra įmonė savo
veiklą turėtų baigti arba 2016 m. gruodžio 31 d., arba
(jei tai bus anksčiau) praėjus aštuoneriems metams po to, kai Taryba
patvirtins Pagrindinį oro eismo vadybos Europoje planą (ATM
pagrindinį planą). ATM pagrindinį planą Komisija
perdavė Tarybai 2008 m. lapkričio 14 d.[15], o Taryba jį patvirtino
2009 m. kovo 30 d.;
(7)       bendra įmonė
atitinka viešojo ir privačiojo sektorių partnerystės kriterijus,
nustatytus 2013 m. ... Tarybos sprendimu (ES) Nr. .../2013 dėl
specialiosios programos, kuria įgyvendinama Bendroji programa „Horizontas
2020“ (2014–2020 m.)[16]
(specialioji „Horizontas 2020“ įgyvendinimo programa);
(8)       kad ATM pagrindiniame plane
apibrėžta veikla būtų plėtojama toliau, būtina bendros
įmonės veiklą pratęsti iki 2024 m. – tai atitiktų
2014–2020 m. Sąjungos finansinę programą ir liktų dar
4 metai užbaigti projektus, kurie būtų pradėti iki to
laikotarpio pabaigos;
(9)       2008 m. gruodžio
16 d. Tarybos reglamente (EB) Nr. 1361/2008, iš dalies
keičiančiame Reglamentą (EB) Nr. 219/2007 dėl bendros
įmonės naujos kartos Europos oro eismo vadybos sistemai (SESAR)
sukurti įsteigimo[17],
nurodyta, kad 2009 m. sausio 1 d. įsigalioję vykdomojo
direktoriaus įgaliojimai nutrūksta tą dieną, kai bendra
įmonė baigia savo veiklą, o jei bendros įmonės veikla
būtų pratęsta, būtų taikoma nauja vykdomojo
direktoriaus paskyrimo procedūra pagal Reglamento (EB) Nr. 219/2007
priedo 7 straipsnio 2 dalį; 
(10)     jei prie veiklos,
finansuojamos pagal 2014–2020 m. Sąjungos finansinę
programą, bendros įmonės nariai neprisideda, jų
narystė turėtų nutrūkti 2016 m. gruodžio 31 d.;
(11)     bendros įmonės, kaip
pagal Reglamentą (EB, Euratomas) Nr. 1605/2002[18] 185 straipsnį
įsteigtos Bendrijos įstaigos, veikla parodė, kad dabartiniai
veiklos pagrindai yra pakankamai lankstūs ir pritaikyti prie bendros
įmonės poreikių. Bendra įmonė SESAR turėtų
veikti pagal 2012 m. spalio 25 d. Europos Parlamento ir Tarybos
reglamento (ES, Euratomas) Nr. 966/2012 dėl Sąjungos bendrajam
biudžetui taikomų finansinių taisyklių[19] 208 straipsnį, kuriuo
pakeistas Reglamento (EB, Euratomas) Nr. 1605/2002 185 straipsnis, ir turėtų
priimti finansines taisykles, kurios negali nukrypti nuo finansinio
pagrindų reglamento, nebent tai būtina dėl konkrečių
poreikių ir iš anksto gautas Komisijos sutikimas;
(12)     dalyvavimas netiesioginiuose
veiksmuose, kuriuos finansuoja bendra įmonė, turėtų
atitikti 2013 m. ... Europos Parlamento ir Tarybos reglamentą (ES)
Nr. .../2013, kuriuo nustatomos Bendrosios mokslinių tyrimų ir
inovacijų programos „Horizontas 2020“ (2014–2020 m.) dalyvavimo ir
sklaidos taisyklės[20],
ir tam neturėtų reikėti nukrypti nuo Reglamento (ES)
Nr. [....] 1 straipsnio 3 dalies;
(13)     siekiant užtikrinti vienodas
šio reglamento įgyvendinimo sąlygas, Komisijai turėtų
būti suteikti įgyvendinimo įgaliojimai. Šie įgaliojimai
turi būti įgyvendinami pagal 2011 m. vasario 16 d. Europos
Parlamento ir Tarybos reglamentą (ES) Nr. 182/2011, kuriuo nustatomos
valstybių narių vykdomos Komisijos naudojimosi įgyvendinimo
įgaliojimais kontrolės mechanizmų taisyklės ir bendrieji
principai;
(14)     todėl Reglamentas (EB)
Nr. 219/2007 turėtų būti atitinkamai iš dalies pakeistas,
PRIĖMĖ ŠĮ
REGLAMENTĄ:
1 straipsnis
Reglamento (EB) Nr. 219/2007
pakeitimai
Reglamentas (EB) Nr. 219/2007 iš dalies
keičiamas taip:
1.           1 straipsnis iš dalies
keičiamas taip:
a)      2 dalis pakeičiama taip:
„2. Bendra
įmonė baigia savo veiklą 2024 m. gruodžio 31 d.“;
b)      3
dalis išbraukiama;
c)       5 dalies
penkta įtrauka pakeičiama taip:
„-
ATM pagrindiniame plane tinkamai nurodytų bendrų produktų
rengimo veiklos priežiūrą užtikrinti dotacijomis nariams ir
pačiomis tinkamiausiomis priemonėmis, pavyzdžiui, organizuoti
pirkimą arba teikti dotacijas remiantis kvietimais teikti programos
tikslų įgyvendinimo pasiūlymus, laikantis Reglamento (ES)
Nr. [....], kuriuo nustatomos Bendrosios mokslinių tyrimų ir
inovacijų programos „Horizontas 2020“ (2014–2020 m.)
dalyvavimo ir sklaidos taisyklės.“
2.           2a straipsnio 5 dalis
pakeičiama taip: 
„5. Bendros įmonės personalą sudaro
laikinieji darbuotojai ir sutartininkai. Visas darbo laikotarpis negali viršyti
bendros įmonės veiklos laikotarpio.“;
3.           4 straipsnis iš dalies
keičiamas taip:
a)      2 dalies pirma pastraipa pakeičiama
taip:
„2. Pagal
2014–2020 m. daugiametę finansinę programą didžiausias
Sąjungos įnašas išlaidoms padengti yra 600 mln. EUR[21] (įskaitant ELPA
įnašus), mokamas iš biudžeto asignavimų, skirtų Bendrajai
mokslinių tyrimų ir inovacijų programai „Horizontas 2020“
(2014–2020 m.).
b)      3 dalis pakeičiama taip:
„3. Visi Sąjungos
finansiniai įnašai į bendrą įmonę sustabdomi
pasibaigus 2014–2020 m. finansinės programos galiojimui, jei Taryba,
remdamasi Komisijos pasiūlymu, nenusprendžia kitaip.“;
4.           4a straipsnis iš dalies
keičiamas taip:
a)       1 dalis pakeičiama taip:
„1.
Bendrai įmonei taikomas finansines taisykles priima administracinė
valdyba, pasikonsultavusi su Komisija. Jose nenukrypstama nuo finansinio
pagrindų reglamento, nebent to reikėtų dėl bendros
įmonės veiklos, o Komisija būtų iš anksto davusi
sutikimą.“
b)      2
dalis išbraukiama.
5.           5 straipsnis iš dalies
keičiamas taip:
a) 2 dalis pakeičiama taip:
„Komisija Sąjungos poziciją priima
administracinėje valdyboje.“
b) 3 dalis išbraukiama;
c) 4 dalis pakeičiama taip:
„4. Nepažeidžiant 2 dalies, poziciją, kurios
Sąjunga laikosi administracinėje valdyboje dėl sprendimų,
susijusių su svarbiais ATM pagrindinio plano pakeitimais, priima Komisija.
Šie įgyvendinimo aktai priimami pagal 6 straipsnio 2 dalyje nurodytą
nagrinėjimo procedūrą.“
6.           6 straipsnis pakeičiamas
taip:
„6
straipsnis
1. Komisijai padeda pagal Reglamentą (EB)
Nr. 549/2004 įsteigtas Bendro dangaus komitetas. Tai komitetas, kaip
nustatyta Reglamente (ES) Nr. 182/2011.
2. Kai daroma nuoroda į šią dalį,
taikomas Reglamento (ES) Nr. 182/2011 5 straipsnis.“
7.           7 straipsnis pakeičiamas
taip:
„Kas
trejus metus nuo bendros įmonės veiklos pradžios ir praėjus 6
mėnesiams po bendros įmonės likvidavimo, Komisija atlieka šio
reglamento įgyvendinimo, bendros įmonės pasiektų
rezultatų ir darbo metodų bei bendros įmonės bendros
finansinės padėties įvertinimus. Komisija pateikia tų
įvertinimų rezultatus Europos Parlamentui ir Tarybai.
8.           Priedas iš dalies keičiamas
pagal šio reglamento priedą.
2 straipsnis
Pereinamojo laikotarpio nuostatos,
susijusios su vykdomojo direktoriaus įgaliojimais
2009 m. sausio 1 d. pareigas
ėjusio vykdomojo direktoriaus įgaliojimai netenka galios ne
vėliau kaip 2016 m. gruodžio 31 d. Jei tie įgaliojimai
netektų galios arba jei į 2009 m. sausio 1 d. pareigas
ėjusio vykdomojo direktoriaus pareigas būtų skiriamas kitas
asmuo, pagal Reglamento (EB) Nr. 219/2007 priedo 7 straipsnio 2 dalį
pradedama taikyti nauja vykdomojo direktoriaus paskyrimo procedūra. 
3 straipsnis
Pereinamojo laikotarpio nuostatos,
susijusios su naryste bendroje įmonėje
Bendros įmonės narių, kurie
2014 m. sausio 1 d. nėra prisidėję prie bendros
įmonės darbo programos, susijusios su 2014–2020 m. Sąjungos
finansine programa, išlaidų nei nepiniginiais, nei piniginiais
įnašais, narystė nutrūksta 2016 m. gruodžio 31 d.
4 straipsnis
Pereinamojo laikotarpio nuostatos,
susijusios su bendros įmonės veikla, finansuojama pagal
2007–2013 m. Sąjungos finansinę programą
Iki 2013 m. gruodžio 31 d.
pradėta pagal 7-ąją mokslinių tyrimų ir
technologinės plėtros bendrąją programą ir pagal
Transeuropinių tinklų bendrąją programą finansuojama
bendros įmonės veikla (išskyrus su veiklos nutraukimu susijusią
projektų valdymo veiklą) nutraukiama 2016 m. gruodžio 31 d.
5 straipsnis
Įsigaliojimas
ir taikymas
Šis reglamentas įsigalioja
dvidešimtą dieną po jo paskelbimo Europos Sąjungos
oficialiajame leidinyje.
Jis taikomas nuo 2014 m. sausio 1 d.
Šis reglamentas yra privalomas visas
ir tiesiogiai taikomas visose valstybėse narėse.
Priimta Briuselyje
                                                                       Tarybos
vardu
                                                                       Pirmininkas
PRIEDAS
Priedas iš dalies keičiamas taip:
1.           5 straipsnis iš dalies
keičiamas taip:
a)      1 dalies m punktas pakeičiamas taip:
„m) nustatyti ATM
pagrindiniam planui įgyvendinti reikalingų sutarčių
sudarymo arba dotacijų teikimo ar kitokių susitarimų taisykles
ir tvarką, įskaitant konkrečias interesų konfliktų
išvengimo procedūras;“;
b)       2 dalies a
punktas pakeičiamas taip:
„a)
administracinė valdyba susirenka bent tris kartus per metus. Neeiliniai
posėdžiai šaukiami trečdalio administracinės valdybos
narių, atstovaujančių ne mažiau kaip 30 % visų
balsų, prašymu, Komisijos prašymu arba vykdomojo direktoriaus prašymu;“;
2.           6 straipsnio 1 dalis
pakeičiama taip:
„1. Bendros
įmonės arba administracinės valdybos nariams ir bendros
įmonės darbuotojams draudžiama dalyvauti bendros įmonės
finansinės paramos rengimo, vertinimo ir teikimo procedūrose,
ypač jei jiems priklauso įstaigos, dalyvaujančios konkursuose
arba kvietimuose teikti paraiškas, jei jie tokioms įstaigoms atstovauja
arba yra sudarę su jomis susitarimus.“
3.           7 straipsnio 2 dalis
pakeičiama taip:
„2. Vykdomasis direktorius įdarbinamas kaip
bendros įmonės laikinas darbuotojas pagal Kitų tarnautojų
įdarbinimo sąlygų 2 straipsnio a dalį. Vykdomąjį
direktorių skiria administracinė valdyba iš Komisijos
pasiūlytų kandidatų sąrašo po atviros ir skaidrios atrankos
procedūros.
Sudarant sutartį su vykdomuoju direktoriumi
bendrai įmonei atstovauja administracinės valdybos pirmininkas. 
Vykdomasis direktorius skiriamas penkerių
metų kadencijai. To laikotarpio pabaigoje Komisija atlieka vertinimą,
kuriame atsižvelgiama į vykdomojo direktoriaus veiklos vertinimą ir
būsimas bendros įmonės užduotis ir iššūkius. 
Komisijos pasiūlymu, kuriame atsižvelgiama
į šios dalies trečioje pastraipoje nurodytą
įvertinimą, administracinė valdyba gali vieną kartą
pratęsti vykdomojo direktoriaus kadenciją ne ilgiau nei penkeriems
metams. 
Vykdomasis direktorius, kurio kadencija buvo
pratęsta, viso bendro laikotarpio pabaigoje negali dalyvauti kitoje
atrankos į tas pačias pareigas procedūroje. 
Vykdomasis direktorius gali būti pašalintas
iš pareigų tik administracinės valdybos sprendimu, priimtu Komisijai
pasiūlius.“; 
4.           9 straipsnio 1 dalis
pakeičiama taip:
Siekdama įvykdyti
šio reglamento 1 straipsnio 5 dalyje nurodytas užduotis, bendra įmonė
gali sudaryti konkrečius susitarimus su savo nariais ir teikti jiems
dotacijas.“
5.           10 straipsnis
pakeičiamas taip:
„10
straipsnis
Sutartys ir dotacijos
1. Nepaisant 9 straipsnio,
bendra įmonė gali sudaryti paslaugų ir tiekimo sutartis arba
dotacijų susitarimus su įmonėmis arba įmonių
konsorciumu, visų pirma šio reglamento 1 straipsnio 5 dalyje numatytoms
užduotims atlikti.
2. Bendra
įmonė užtikrina, kad sutartyse ir dotacijų susitarimuose, taip
pat 1 dalyje nurodytose sutartyse būtų numatyta Komisijos teisė
vykdyti kontrolę siekiant užtikrinti Sąjungos finansinių
interesų apsaugą.
3. Į 1 dalyje
nurodytas sutartis ir dotacijų susitarimus įtraukiamos visos
atitinkamos nuostatos dėl 18 straipsnyje nurodytų intelektinės
nuosavybės teisių. Siekiant išvengti interesų konflikto, nariai,
įskaitant jų pagal 8 straipsnį komandiruotą personalą,
dalyvaujantys nustatant darbus, dėl kurių skelbiama pirkimo arba
dotacijų teikimo procedūra, negali dalyvauti vykdant tuos darbus.
6.           13 straipsnio 2 dalis iš
dalies keičiama taip:
„Visos palūkanos,
gautos už bendros įmonės narių sumokėtus įnašus,
laikomos bendros įmonės pajamomis.“
7.           16 straipsnio 1 dalies
įvadinė dalis pakeičiama taip:
Remdamasi 4 straipsnio 2 dalyje nurodytais
finansiniais pagrindais ir geros vadybos ir atskaitomybės principais
bendra įmonė parengia savo darbo programą, kurioje nurodomi
aiškūs įsipareigojimai ir pagrindiniai etapai. Ją sudaro:“;
8.           17 straipsnis
pakeičiamas taip:
„17
straipsnis
Sąjungos
finansinių interesų apsauga
1. Bendra įmonė atitinkamomis
priemonėmis užtikrina, kad, įgyvendinant pagal šį
reglamentą finansuojamus veiksmus, būtų apsaugoti Sąjungos
finansiniai interesai ir tuo tikslu būtų taikomos sukčiavimo,
korupcijos ir kitos neteisėtos veikos prevencijos priemonės,
atliekamos veiksmingos patikros, nustačius pažeidimų
susigrąžinamos neteisėtai išmokėtos sumos ir, jei reikia,
skiriamos veiksmingos ir proporcingos atgrasomosios sankcijos.
2. Komisijai arba jos atstovams ir Audito
Rūmams suteikiami įgaliojimai atlikti visų dotacijų
gavėjų, rangovų ir subrangovų, gavusių Sąjungos
lėšų, dokumentų auditą ir auditą vietoje.
3. Europos kovos su sukčiavimu tarnybai
(OLAF) suteikiami įgaliojimai atlikti su tokiu finansavimu tiesiogiai arba
netiesiogiai susijusių ūkio subjektų patikrinimus ir
inspektavimus vietoje, laikantis 1996 m. lapkričio 11 d. Tarybos
reglamente (Euratomas, EB) Nr. 2185/96 dėl Komisijos atliekamų
patikrinimų ir inspektavimų vietoje siekiant apsaugoti Europos
Bendrijų finansinius interesus nuo sukčiavimo ir kitų
pažeidimų nustatytos tvarkos, siekiant nustatyti korupcijos,
sukčiavimo atvejus ar bet kurią kitą neteisėtą
veiką, turinčią įtakos Sąjungos finansiniams
interesams ir susijusią su sutartimi ar sprendimu dėl dotacijos ar
sutartimi dėl Sąjungos lėšų skyrimo.
4. Nepažeidžiant 1, 2 ir 3 dalių
nuostatų, bendradarbiavimo susitarimuose su tarptautinėmis
organizacijomis, dotacijų susitarimuose, sprendimuose ir sutartyse,
sudaromose įgyvendinant šį reglamentą, Komisijai, Audito
Rūmams ir OLAF aiškiai suteikiama teisė atlikti tokį
auditą, patikras vietoje ir inspektavimus.“
9.           24 straipsnis išbraukiamas.
II.6.4 – Finansinė
teisės akto pasiūlymo pažyma – „Agentūros“
FINANSINĖ TEISĖS AKTO
PASIŪLYMO PAŽYMA 
[Ši forma
naudojama visiems pasiūlymams arba iniciatyvoms, kurie
teisėkūros institucijai pateikiami dėl įstaigų,
nurodytų Finansinio reglamento 208 arba 209 straipsnyje
(Finansinio
reglamento 31 straipsnis ir Taikymo taisyklių 19 straipsnis)]
1.           PASIŪLYMO (INICIATYVOS)
STRUKTŪRA 
              1.1.    Pasiūlymo (iniciatyvos) pavadinimas 
              1.2.    Atitinkama
(-os) politikos sritis (-ys) VGV / VGB sistemoje
              1.3.    Pasiūlymo
(iniciatyvos) pobūdis 
              1.4.    Tikslai

              1.5.    Pasiūlymo
(iniciatyvos) pagrindas 
              1.6.    Trukmė
ir finansinis poveikis 
              1.7.    Numatytas
(-i) valdymo būdas (-ai) 
2.           VALDYMO PRIEMONĖS 
              2.1.    Priežiūros
ir atskaitomybės taisyklės 
              2.2.    Valdymo
ir kontrolės sistema 
              2.3.    Sukčiavimo
ir pažeidimų prevencijos priemonės 
3.           NUMATOMAS PASIŪLYMO (INICIATYVOS)
FINANSINIS POVEIKIS 
              3.1.    Atitinkama
(-os) daugiametės finansinės programos išlaidų kategorija (-os)
ir biudžeto išlaidų eilutė (-ės) 
              3.2.    Numatomas
poveikis išlaidoms 
              3.2.1. Numatomo poveikio
išlaidoms suvestinė 
              3.2.2. Numatomas poveikis
[įstaigos] asignavimams 
              3.2.3. Numatomas poveikis
[įstaigos] žmogiškiesiems ištekliams
              3.2.4. Suderinamumas su
dabartine daugiamete finansine programa
              3.2.5. Trečiųjų
šalių įnašai 
              3.3.    Numatomas poveikis
įplaukoms
FINANSINĖ
TEISĖS AKTO PASIŪLYMO PAŽYMA 
1.           PASIŪLYMO (INICIATYVOS)
STRUKTŪRA 
1.1.        Pasiūlymo (iniciatyvos)
pavadinimas 
Tarybos
reglamento (ES), kuriuo iš dalies keičiamas Reglamentas (EB)
Nr. 219/2007 dėl bendros įmonės naujos kartos Europos oro
eismo vadybos sistemai (SESAR) sukurti įsteigimo, pasiūlymas
1.2.        Atitinkama (-os) politikos
sritis (-ys) VGV / VGB sistemoje[22] 
Politikos
sritis: 6 antraštinė dalis. Transportas
Veikla.
06 03 skyrius. „Horizontas 2020“ — Transporto srities moksliniai tyrimai ir
inovacijos
1.3.        Pasiūlymo (iniciatyvos)
pobūdis 
¨ Pasiūlymas
(iniciatyva) susijęs (-usi) su nauja priemone 
¨ Pasiūlymas
(iniciatyva) susijęs (-usi) su nauja priemone, kuri bus priimta
įgyvendinus bandomąjį projektą ir (arba) atlikus
parengiamuosius veiksmus[23]

X Pasiūlymas (iniciatyva) susijęs
(-usi) su esamos priemonės galiojimo pratęsimu 
¨ Pasiūlymas
(iniciatyva) susijęs (-usi) su priemone, perorientuota į
naują priemonę 
1.4.        Tikslas (-ai)
1.4.1.     Komisijos daugiametis
(-čiai) strateginis (-iai) tikslas (-ai), kurio (-ių) siekiama šiuo
pasiūlymu (šia iniciatyva) 
Bendras
tikslas – laiku parengus ir įdiegus Komisijos komunikate Tarybai ir
Europos Parlamentui (COM(2008) 750) nustatytą Pagrindinį oro
eismo valdymo planą atitinkančią SESAR koncepciją
prisidėti prie to, kad būtų pasiekti Bendro Europos dangaus
iniciatyvos veiklos rodikliai.
Iki 2020 m. turi būti pasiekti šie plataus užmojo
Europos Sąjungos lygiu nustatyti politiniai Bendro Europos dangaus
iniciatyvos tikslai:
• sukurti sąlygas trigubai padidinti
pajėgumą, kad sumažėtų vėlavimų ir ant
žemės, ir ore;
• dešimteriopai padidinti saugą;
• kiekvieno skrydžio poveikį aplinkai sumažinti
10 proc.;
• oro eismo valdymo sąnaudas sumažinti 50 proc.
1.4.2.     Konkretus (-ūs) tikslas
(-ai) ir atitinkama VGV / VGB veikla 
Konkretus tikslas
Konkretus
tikslas – Europos oro eismo valdymo sistemos modernizavimą užtikrinti
telkiant ir koordinuojant visus aktualius oro eismo valdymo mokslinius tyrimus
ir inovacijas ir taip, kaip nustatyta ATM pagrindiniame plane. 
• Tęsti bendros įmonės veiklą.
• Organizuoti ir koordinuoti projekto įgyvendinimą
laikantis pagrindinio plano.
• Organizuoti jos užsakymu atliekamus techninius
mokslinių tyrimų darbus ir taikomąją veiklą bei
jų patvirtinimą.
• Organizuoti viešuosius bendrų produktų
plėtros konkursus.
Atitinkama VGV / VGB veikla
06.03.03.01
„Išteklius bei aplinką tausojančios, saugios ir integruotos Europos
transporto sistemos sukūrimas“
1.4.3.     Numatomas (-i) rezultatas
(-ai) ir poveikis
Nurodyti poveikį,
kurį pasiūlymas (iniciatyva) turėtų turėti tiksliniams
gavėjams (tikslinėms grupėms).
Užtikrinti projekto SESAR valdymo tęstinumą ir
finansinį daugiametės perspektyvos saugumą oro eismo valdymo
mokslinių tyrimų ir inovacijų srityje. Pagrindinis SBĮ
uždavinys – programos SESAR mokslinius tyrimus ir inovacijas (mokslinių
tyrimų, plėtros ir patikrinimo veiklą) valdyti derinant jos
viešojo ir privačiojo sektorių narių suteiktą
finansavimą. Įgyvendinant programos SESAR apibrėžimo, rengimo ir
diegimo procesus bus sukurta nauja ir globali sąveiki oro eismo valdymo
koncepcija, naudinga orlaivių naudotojams, oro navigacijos paslaugų
teikėjams, oro uostams, keleiviams ir Europos ūkio konkurencingumui.
1.4.4.     Rezultatų ir poveikio
rodikliai 
Nurodyti
pasiūlymo (iniciatyvos) įgyvendinimo stebėjimo rodiklius.
SBĮ parengė kasmet skelbiamus veiklos rodiklius,
kuriuos stebi administracinė valdyba, pavyzdžiui:
• atskaitomybės tvirtinimas (-ai), 
• partnerių įnašų faktinio naudojimo
matavimas,
• vykdymo pagal ATM pagrindinį planą laipsnis,
• bendra būklė projektų tarpusavio poveikio
atžvilgiu,
• klausimų sprendimo būklė ir veiksmų
planų aktualumas,
• SESAR mokslinių tyrimų prototipų arba
brandos laipsnį pasiekusių veiklos procedūrų skaičius,
• kokybinis projektų ir visos programos vertinimas
pagal Control Gates.
Be to, administracinė valdyba stebi bendrosios
mokslinių tyrimų ir inovacijų programos „Horizontas 2020“
konkretaus tikslo, susijusio su visuomenės uždaviniais „Pažangus,
ekologiškas ir integruotas transportas“, rezultatus ir poveikio rodiklius ir
apie juos kasmet praneša Komisijai.
1.5.        Pasiūlymo (iniciatyvos)
pagrindas 
1.5.1.     Trumpalaikiai arba ilgalaikiai
poreikiai 
Užtikrinti
rengimo proceso tęstinumą, kad SBĮ galėtų sudaryti
daugiametes sutartis ir reikiamai suplanuotų biudžetą pagal
principus, nustatytus laikantis ES įstaigoms skirto finansinio reglamento
pagrindų.
1.5.2.     Papildoma ES dalyvavimo nauda
Atsižvelgiant
į aplinkybes, taip pat į Bendro Europos dangaus iniciatyvos
politiką ir teisės aktus, ES dalyvavimas yra visiškai pagrįstas,
nes bendras tikslas yra pašalinti oro susisiekimui trukdančias vidaus
rinkos kliūtis. Kol nebuvo nustatyta Bendro Europos dangaus iniciatyvos
politika, didesnio našumo, rentabilumo, teigiamo poveikio aplinkai ir kt.
užtikrinimo pažanga oro susisiekimo sektoriuje buvo lėta, iš dalies
ją nulėmė nesisteminiai metodai. Todėl Bendro Europos
dangaus iniciatyvos politika yra tokia pat pagrįsta kaip tuomet, kai ji
buvo pradėta įgyvendinti, o vadovaujamosios ES funkcijos
įgyvendinant šią politiką yra tokios pat svarbios kaip
anksčiau. 
Valstybės
narės arba privačiojo sektoriaus suinteresuotosios šalys pavieniui
nepajėgtų maksimaliai išnaudoti išteklių ir jų sutelkti, ES
lygiu koordinuoti mokslinių tyrimų bei plėtros ir nustatyti
jų krypčių taip, kad būtų įdiegta SESAR
koncepcija, ir į veiklą aktyviai įtraukti
suinteresuotųjų šalių. Be to, ES dalyvavimas užtikrins, kad
Komisija atstovaus viešajam interesui ir turės institucinę
pareigą Bendro Europos dangaus iniciatyvos įgyvendinimo procesą
skatinti vykdydama reguliavimo ir priežiūros funkcijas. Komisija imsis
suburti oro susisiekimo sektoriaus suinteresuotąsias šalis bendradarbiauti
ir racionaliai naudoti oro eismo valdymo modernizavimui skiriamus išteklius,
tačiau sieks, kad šios šalys išlaikytų iniciatyvą, todėl
bus galima geriau išnaudoti ES ir privačiojo sektoriaus išteklius. Taip
bus užtikrintas Europos oro eismo valdymo sistemos modernizavimo nuoseklumas ir
sąžininga konkurencija oro eismo valdymo rinkoje. ES dalyvavimas
plėtojant SESAR technologijas ir procedūras užtikrins, kad ES oro
eismo valdymo infrastruktūra būtų geriau orientuojama į
Europos tikslus ir tinklo naudą.
1.5.3.     Panašios patirties išvados
Padaryta
pažanga, laimėjimai ir gauta patirtis aprašyti SBĮ laikotarpio
vidurio vertinimo ataskaitoje (2010 m.). Pagal Reglamento (EB)
Nr. 219/2007 7 straipsnį Komisija po trejų metų
įvertino, kaip įgyvendinamas reglamentas, ir padarė išvadą,
kad SBĮ veikė gerai tiek kurdama ir plėtodama savo
organizaciją, tiek vykdydama jai paskirtas užduotis. Aukštai
įvertintas SBĮ efektyvumas, nes SBĮ įvykdė būtinas
užduotis ir gavo reikiamus rezultatus, pavyzdžiui, veiklos organizavimas ir
koordinavimas pagal ATM pagrindinį planą, finansavimo valdymas,
išteklių sutelkimas, suinteresuotųjų šalių dalyvavimo
užtikrinimas, mažųjų ir vidutinių įmonių dalyvavimas,
techninio darbo organizavimas vengiant susiskaidymo. Be to, Kad SBĮ
patikimai valdė finansus, patvirtino Audito Rūmai, parengę
ataskaitas SBĮ metinės apskaitos klausimais.
1.5.4.     Suderinamumas ir galima
sąveika su kitomis atitinkamomis priemonėmis
Pasiūlymas
atitinka Bendro Europos dangaus iniciatyvos politiką, visų pirma,
SBĮ steigimo reglamentą (EB) Nr. 219/2007, dėl kurio
sutarė Europos Parlamentas ir Taryba. Pasiūlymo tikslas – SBĮ
veiklą pratęsti po 2016 m. gruodžio 31 d. ir taip
užtikrinti Bendro Europos dangaus iniciatyvos ir programos „Horizontas 2020“
tikslų, susijusių su oro eismo valdymu, įgyvendinimą.
1.6.        Trukmė ir finansinis
poveikis 
X Pasiūlymo (iniciatyvos) trukmė
ribota 
–     
X  Pasiūlymas (iniciatyva) galioja nuo
2014 01 01 iki 2024 12 31.
–     
X  Finansinis poveikis įsipareigojimų
asignavimams nuo 2014 iki 2020 m. ir mokėjimo asignavimams nuo 2014
iki 2024 m.
¨ Pasiūlymo (iniciatyvos) trukmė
neribota
–     
Įgyvendinimo pradinis laikotarpis – nuo MMMM
iki MMMM,
–     
vėliau – visuotinis taikymas.
1.7.        Numatytas (-i) valdymo
būdas (-ai)[24] 
2013 m. biudžetui
NETAIKOMA
¨ Netiesioginis centralizuotas valdymas, vykdymo užduotis perduodant:
–     
¨  vykdomosioms įstaigoms 
–     
¨  Europos Sąjungos įsteigtoms įstaigoms[25] 
–     
¨  nacionalinėms viešojo sektoriaus arba viešąsias paslaugas
teikiančioms įstaigoms 
–     
¨  asmenims, atsakingiems už konkrečių veiksmų
vykdymą pagal Europos Sąjungos sutarties V antraštinę dalį
ir nurodytiems atitinkamame pagrindiniame teisės akte, apibrėžtame
Finansinio reglamento 49 straipsnyje 
¨ Jungtinis valdymas
kartu su tarptautinėmis organizacijomis (nurodyti)
Jei nurodomas daugiau
kaip vienas valdymo būdas, išsamią informaciją pateikti šio
punkto pastabų skiltyje.
2014 m. biudžetui
¨ Tiesioginis valdymas, kurį Komisija vykdo per
–     
¨  vykdomąsias įstaigas 
¨ Pasidalijamasis valdymas kartu su valstybėmis narėmis
X Netiesioginis valdymas pavedant biudžeto
vykdymo užduotis:
–     
¨  tarptautinėms organizacijoms ir jų agentūroms
(nurodyti);
–     
¨  EIB arba Europos investicijų fondui;
–     
X  Finansinio reglamento 208 straipsnyje nurodytoms
įstaigoms;
–     
¨  viešosios teisės įstaigoms;
–     
¨  įstaigoms, kurių veiklą reglamentuoja privatinė
teisė, veikiančioms viešųjų paslaugų srityje, jeigu
jos pateikia pakankamas finansines garantijas;
–     
¨  pakankamas finansines garantijas pateikusioms įstaigoms,
kurių veiklą reglamentuoja valstybės narės privatinė
teisė ir kurioms pavesta įgyvendinti viešojo ir privačiojo
sektorių partnerystę;
–     
¨  asmenims, kuriems pavestas konkrečių BUSP veiksmų
vykdymas pagal ES sutarties V antraštinę dalį, ir nurodytiems
atitinkamame pagrindiniame teisės akte.
2.           VALDYMO PRIEMONĖS 
2.1.        Priežiūros ir
atskaitomybės taisyklės 
Nurodyti dažnumą
ir sąlygas.
Visoms
ES įstaigoms taikoma griežto stebėjimo sistema, aprėpianti šiuos
elementus: vidaus audito pajėgumą, administracinę valdybą,
Komisijos audito tarnybą, laikotarpio vidurio ir ex post
vertinimą (kaip įgyvendinamas reglamentas ir kokie gauti rezultatai,
Komisija vertina kas trejus metus; taip pat planuojamas galutinis
įvertinimas), metinę Audito Rūmų ir biudžeto valdymo
institucijos ataskaitą, metinį SBĮ atskaitomybės
tvirtinimą, darbo programas ir metines ataskaitas. Be to, toliau bus
taikoma SBĮ steigimo reglamentu nustatyta sistema.
Pagal
Bendrąją mokslinių tyrimų ir inovacijų programą
„Horizontas 2020“ administracinė valdyba per metus stebi SBĮ ir
prireikus teikia ataskaitas Komisijai.
2.2.        Valdymo ir kontrolės
sistema 
2.2.1.     Nustatyta rizika 
Rizika
įvertinta pagal ex ante vertinimo ataskaitą. Komisijos
tarnybų darbinio dokumento 1 lentelėje pateikta įvairių
rūšių rizikos apžvalga ir jos vertinimas (P 24-27).
2.2.2.     Numatomas (-i) kontrolės
metodas (-ai) 
SBĮ
laimėjimai ATM pagrindinio plano įgyvendinimo atžvilgiu.
2.3.        Sukčiavimo ir
pažeidimų prevencijos priemonės 
Nurodyti dabartines
arba numatytas prevencijos ir apsaugos priemones.
Toliau
taikomi SBĮ steigimo reglamento 15 (Biudžeto vykdymas ir kontrolė),
17 (Sąjungos finansinių interesų apsauga) ir 20 (Kovos su
sukčiavimu priemonės) straipsniai.
3.           NUMATOMAS PASIŪLYMO (INICIATYVOS)
FINANSINIS POVEIKIS 
3.1.        Atitinkama (-os)
daugiametės finansinės programos išlaidų kategorija (-os) ir
biudžeto išlaidų eilutė (-ės) 
·      Dabartinės biudžeto eilutės 
Daugiametės finansinės programos
išlaidų kategorijas ir biudžeto eilutes nurodyti eilės tvarka.
 Daugiametės finansinės programos išlaidų kategorija || Biudžeto eilutė || Išlaidų rūšis || Įnašas 
 Numeris [Išlaidų kategorija………………………...……….] || DA / NDA ([26])   || ELPA šalių[27]   || šalių kandidačių[28]   || trečiųjų šalių || pagal Finansinio reglamento 18 straipsnio 1 dalies aa punktą 
 1 || 06.03.07.01 Visuomenės uždaviniai – SESAR BĮ2 || DA || TAIP || TAIP || TAIP || NE 
·      Naujų biudžeto eilučių sukurti neprašoma. 
3.2.        Numatomas poveikis išlaidoms 
3.2.1.     Numatomo poveikio išlaidoms
suvestinė 
mln. EUR (tūkstantųjų tikslumu)
 Daugiametės finansinės programos išlaidų kategorija: || 1 A || Veiklos išlaidos 
 DG MOVE || 06.06.03.0.1 ||   || 2014   || 2015 || 2016 || 2017 || 2018 || 2019 || 2020 ||   2021 ||   2022 ||   2023 ||   2024 || IŠ VISO 
 1 antraštinė dalis || Įsipareigojimai || (1) || 0 || 0 || 0 || 2,100 || 2,100 || 2,100 || 10,500 ||     0 || 0 || 0 || 0 || 16,800 
 Mokėjimai || (2) || 0 || 0 || 0 || 2,100 || 2,100 || 2,100 || 2,100 || 2,100 || 2,100 || 2,100 || 2,100 || 16,800 
 2 antraštinė dalis || Įsipareigojimai || (1a) || 0 || 0 || 0 || 1,230 || 1,230 || 1,230 || 6,170 || 0 || 0 || 0 || 0 || 9,870 
 Mokėjimai || (2a) || 0 || 0 || 0 || 1,230 || 1,230 || 1,230 || 1,230 || 1,230 || 1,230 || 1,230 || 1,230 || 9,870 
 3 antraštinė dalis || Įsipareigojimai || (3a) || 20,000 || 50,00 || 60,00 || 76,670 || 116,670 || 116,670 || 133,330 ||   0 ||   0 ||   0 ||   0 || 573,330 
   || Mokėjimai || (3b) || 10,000 || 40,000 || 60,000 || 56,670 || 76,670 || 86.670 || 86,670 || 76,670 || 26,670 || 26,670 || 26,670 || 576,33 
 IŠ VISO asignavimų [įstaigai] || Įsipareigojimai || =1+1a +3a || 20 || 50 || 60 || 80 || 120 || 120 || 150 ||   0 ||   0 ||   0 ||   0 || 600 
 Mokėjimai || =2+2a +3b || 10 || 40 || 60 || 60 || 80 || 90 || 90 ||   80 ||   30 ||   30 ||   30 || 600 
 GD MOVE || 06.03.07.01 ||   || 2014 || 2015 || 2016 || 2017 || 2018 || 2019 || 2020 || 2021 || 2022 || 2023 || 2024 || Iš viso 
 IŠ VISO Veiklos asignavimų || Įsipareigojimai* || (1) || 20 || 50 || 60 || 80 || 120 || 120 || 150 || 0 || 0 || 0 || 0 || 600 
 Mokėjimai* || (2) || 10 || 40 || 60 || 60 || 80 || 90 || 90 || 80 || 30 || 30 || 30 || 600 
mln. EUR (tūkstantųjų tikslumu)
(*) Mokėjimų asignavimai gali
būti vykdomi po 2020 m., o įsipareigojimų asignavimai turi
būti įvykdyti iki 2020 m. pabaigos.
Prognozė grindžiama visų pirma
programos SESAR įgyvendinimo patirtimi, taip pat ekstrapoliacija, susijusia
su veikla, kuri bus vykdoma per pratęstą laikotarpį.
 Daugiametės finansinės programos išlaidų kategorija: || 5 || Administracinės išlaidos 
 GD MOVE || 2014 || 2015 || 2016 || 2017 || 2018 || 2019 || 2020 || Iš viso 
  Žmogiškieji ištekliai (3) || 0,471 || 0,471 || 0,471 || 0,471 || 0,471 || 0,471 || 0,471 || 3,297 
  Kitos administracinės išlaidos (4) ||   ||   || 0,100 ||   ||   || 0,100 ||   || 0,200 
   || Asignavimai || 0,471 || 0,471 || 0,571 || 0,471 || 0,471 || 0,571 || 0,471 || 3,497 
 IŠ VISO asignavimų pagal daugiametės finansinės programos 5 IŠLAIDŲ KATEGORIJĄ || (Iš viso įsipareigojimų = Iš viso mokėjimų) (3) +(4) || 0,471 || 0,471 || 0,571 || 0,471 || 0,471 || 0,571 || 0,471 || 3,497 
mln. EUR (tūkstantųjų tikslumu)
 
   ||   || 2014 || 2015 || 2016 || 2017 || 2018 || 2019 || 2020 || 2021 || 2022 || 2023 || 2024 || IŠ VISO 
 IŠ VISO asignavimų pagal daugiametės finansinės programos 1A ir 5 IŠLAIDŲ KATEGORIJAS || Įsipareigojimai || 20,471 || 50,471 || 60,571 || 80,471 || 120,471 || 120,571 || 150,471 || 0 || 0 || 0 || 0 || 603,497 
 Mokėjimai || 10,471 || 40,471 || 60,571 || 60,471 || 80,471 || 90,571 || 90,471 || 80 || 30 || 30 || 30 || 603,497 
mln. EUR (tūkstantųjų tikslumu)
3.2.2.     Numatomas poveikis SESAR
BĮ asignavimams 
–     
¨  Pasiūlymui (iniciatyvai) įgyvendinti veiklos asignavimai
nenaudojami 
–     
X  Pasiūlymui (iniciatyvai) įgyvendinti
veiklos asignavimai naudojami taip:
Įsipareigojimų asignavimai mln. EUR
(tūkstantųjų tikslumu)
   ||   || 2014 || 2015 || 2016 || 2017 || 2018 || 2019 || 2020 || 2021 || 2022 || 2023 || 2024 || IŠ VISO 
 Konkretus tikslas. Europos Sąjungoje koordinuoti visą aktualią ATM mokslinių tyrimų ir inovacijų veiklą pagal ATM pagrindinį planą, kaip nustatyta programoje SESAR. || Įsipareigojimai || 20,471 || 50,471 || 60,571 || 80,471 || 120,471 || 120,571 || 150,471 || 0 || 0 || 0 || 0 || 603,497 
3.2.3.     Numatomas poveikis SESAR
BĮ žmogiškiesiems ištekliams 
3.2.3.1.  Suvestinė 
–     
¨  Pasiūlymui (iniciatyvai) įgyvendinti administraciniai
asignavimai nenaudojami 
–     
X  Pasiūlymui (iniciatyvai) įgyvendinti
veiklos asignavimai naudojami taip:
SESAR BĮ darbuotojų
skaičius (visos darbo dienos ekvivalentas)[29]
   || 2014 || 2015 || 2016 || 2017 || 2018 || 2019 || 2020 || 2021 || 2022 || 2023 || 2024 || IŠ VISO 
 Laikinieji darbuotojai || 39 || 39 || 39 || 39 || 39 || 39 || 39 || 39 || 39 || 39 || 39 || 39 
 iš jų AD rango || 33 || 33 || 33 || 33 || 33 || 33 || 33 || 33 || 33 || 33 || 33 || 33 
 iš jų AST rango || 6 || 6 || 6 || 6 || 6 || 6 || 6 || 6 || 6 || 6 || 6 || 6 
 Sutartininkai || -- || -- || -- || -- || -- || -- || - || -- || -- || -- || -- || -- 
 Deleguotieji nacionaliniai ekspertai || 3 || 3 || 3 || 3 || 3 || 3 || 3 || 3 || 3 || 3 || 3 || 3 
 IŠ VISO || 42 || 42 || 42 || 42 || 42 || 42 || 42 || 42 || 42 || 42 || 42 || 42 
mln. EUR
(tūkstantųjų tikslumu)
   || 2014 || 2015 || 2016 || 2017 || 2018 || 2019 || 2020 || 2021 || 2022 || 2023 || 2024 || IŠ VISO 
 Pareigūnai (AD rangų) ||   ||   ||   ||   ||   ||   ||   ||   ||   ||   ||   ||   
 Pareigūnai (AST rangų) ||   ||   ||   ||   ||   ||   ||   ||   ||   ||   ||   ||   
 Laikinieji darbuotojai ||   ||   ||   ||   ||   ||   ||   ||   ||   ||   ||   ||   
 iš jų AD rango ||   ||   ||   ||   ||   ||   ||   ||   ||   ||   ||   ||   
 iš jų AST rango ||   ||   ||   ||   ||   ||   ||   ||   ||   ||   ||   ||   
 Sutartininkai ||   ||   ||   ||   ||   ||   ||   ||   ||   ||   ||   ||   
 Deleguotieji nacionaliniai ekspertai ||   ||   ||   ||   ||   ||   ||   ||   ||   ||   ||   ||   
 IŠ VISO || 6,300 || 6,400 || 6,500 || 6,600 || 6,700 || 6,800 || 6,900 || 7,000 || 7,100 || 7,200 || 7,300 || 74,85 
Nurodykite planuojamą įdarbinimo
datą ir atitinkamai pakeiskite sumą (jeigu įdarbinama liepos
mėn., atsižvelgiama tik į 50 proc. vidutinių
sąnaudų); išsamesnį paaiškinimą pateikite priedo 3
skyriuje. 
3.2.3.2.  Numatomi susijusio GD
žmogiškųjų išteklių poreikiai
–     
¨  Pasiūlymui (iniciatyvai) įgyvendinti žmogiškieji ištekliai
nenaudojami. 
–     
X  Pasiūlymui (iniciatyvai) įgyvendinti
žmogiškieji ištekliai naudojami taip:
Apskaičiavimus nurodyti visos darbo
dienos ekvivalento vienetais
   || 2014 || 2015 || 2016 || 2017 || 2018 || 2019 || 2020 
 ·         Etatų plano pareigybės (pareigūnai ir laikinieji darbuotojai) ||   ||   ||   ||   ||   ||   ||   
 06 01 01 01 (Komisijos būstinė ir atstovybės. 2AD + 1AST) || 0,393 || 0,393 || 0,393 || 0,393 || 0,393 || 0,393 || 0,393 
 XX 01 01 02 (Delegacijos) ||   ||   ||   ||   ||   ||   ||   
 XX 01 05 01 (Netiesioginiai moksliniai tyrimai) ||   ||   ||   ||   ||   ||   ||   
 10 01 05 01 (Tiesioginiai moksliniai tyrimai) ||   ||   ||   ||   ||   ||   ||   
   ||   ||   ||   ||   ||   ||   ||   
 ·         Išorės personalas (visos darbo dienos ekvivalentas) ||   ||   ||   ||   ||   ||   ||   
 06 01 02 01 - 1 (SNE finansuojami iš bendrojo biudžeto) || 0,078 || 0,078 || 0,078 || 0,078 || 0,078 || 0,078 || 0,078 
 XX 01 02 02 (CA, LA, SNE, INT ir JED delegacijose) ||   ||   ||   ||   ||   ||   ||   
 XX 01 04 yy[30]   || - būstinėje[31] ||   ||   ||   ||   ||   ||   ||   
 - delegacijose   ||   ||   ||   ||   ||   ||   ||   
 XX 01 05 02 (CA, SNE, INT — netiesioginiai moksliniai tyrimai) ||   ||   ||   ||   ||   ||   ||   
 10 01 05 02 (CA, SNE, INT — tiesioginiai moksliniai tyrimai) ||   ||   ||   ||   ||   ||   ||   
 Kitos biudžeto eilutės (nurodyti) ||   ||   ||   ||   ||   ||   ||   
 IŠ VISO || 0,471 || 0,471 || 0,471 || 0,471 || 0,471 || 0,471 || 0,471 
XX yra
atitinkama politikos sritis arba biudžeto antraštinė dalis.
Žmogiškųjų
išteklių poreikiai bus tenkinami panaudojant GD darbuotojus, jau paskirtus
priemonei valdyti ir (arba) perskirstytus generaliniame direktorate, ir
prireikus finansuojami iš papildomų lėšų, kurios atsakingam GD
gali būti skiriamos pagal metinę asignavimų skyrimo
procedūrą ir atsižvelgiant į biudžeto apribojimus.
Vykdytinų
užduočių aprašymas:
 Pareigūnai ir laikinieji darbuotojai || - pagalba vykdančiajai valdybai, - ryšiai su Bendro dangaus komitetu, - ryšiai su kitomis politikos sritimis, - ATM pagrindinio plano vykdymo veiklos priežiūra, stebėjimas ir vertinimas. 
 Išorės personalas || - pagal SESAR vykdomų oro eismo valdymo mokslinių tyrimų koordinavimas su kitais oro susisiekimo srities moksliniais tyrimais. 
Visos darbo dienos ekvivalento
sąnaudų apskaičiavimo aprašymas turėtų būti
įtrauktas į priedo 3 skirsnį. 
3.2.3.3.  Numatomi SESAR BĮ
žmogiškųjų išteklių poreikiai[32]
–     
¨  (Pasiūlymui (iniciatyvai) įgyvendinti žmogiškieji ištekliai
nenaudojami 
–     
X  (Pasiūlymui (iniciatyvai) įgyvendinti
žmogiškieji ištekliai naudojami taip: 
a.         Numatomi žmogiškųjų
išteklių poreikiai, finansuotini 2014–2020 m. daugiametės
finansinės programos asignavimais.
Apskaičiavimus nurodyti visos darbo
dienos ekvivalento vienetais
   || 2014 m. || 2015 m. || 2016 m. || 2017 m. || 2018 || 2019 || 2020 || 2021 || 2022 || 2023 || 2024 
 ·      Etatų plano pareigybės (pareigūnai ir laikinieji darbuotojai) ||   ||   ||   ||   ||   ||   ||   
   ||   ||   ||   ||   ||   ||   ||   
 XX XX XX XX (Viešojo ir privačiojo sektoriaus partnerystės įstaiga) ||   ||   ||   ||   ||   ||   ||   
 Pareigūnai (AD rangų)   || -- || -- || -- || -- || -- || -- || -- 
 Pareigūnai (AST rangų) || -- || -- || -- || -- || -- || -- || -- 
   ||   ||   ||   ||   ||   ||   ||   
  Išorės personalas (visos darbo dienos ekvivalentas)[33] 
 XX XX XX XX (Viešojo ir privačiojo sektoriaus partnerystės įstaiga) ||   ||   ||   ||   ||   ||   ||   
 TA ||   ||   ||   || 39 || 39 || 39 || 39 || 39 || 39 || 39 || 39 
 iš jų AD rango ||   ||   ||   || 33 || 33 || 33 || 33 || 33 || 33 || 33 || 33 
 iš jų AST rango ||   ||   ||   || 6 || 6 || 6 || 6 || 6 || 6 || 6 || 6 
 CA ||   ||   ||   || __ || -- || -- || -- || -- || -- || -- || -- 
 SNE ||   ||   ||   || 3 || 3 || 3 || 3 || 3 || 3 || 3 || 3 
 INT ||   ||   ||   || -- || -- || -- || -- || -- || -- || -- || -- 
 IŠ VISO ||   ||   ||   || 42 || 42 || 42 || 42 || 42 || 42 || 42 || 42 
Vykdytinų
užduočių aprašymas:
 Pareigūnai ir laikinieji darbuotojai || Patikimą SBĮ ir programos SESAR ir jų finansų valdymą užtikrinti pasiekus Tarybos reglamente (EB) Nr. 219/2007 ir Europos ATM pagrindiniame plane nustatytus tikslus. Darbuotojai organizuoja programos SESAR įgyvendinimą ir užtikrina jo priežiūrą – daugiausia dėmesio skiria esminei veiklai ir pagalbinių paslaugų (informacinių ir ryšių technologijų, darbo užmokesčio ir komandiruočių apskaičiavimo ir t. t.) teikimo sutarčių sudarymui su subrangovais, įskaitant Komisiją. 
 Išorės personalas || Prireikus į SBĮ kviečiami specialios kompetencijos darbuotojai, visų pirma iš valstybių narių, papildysiantys laikinųjų darbuotojų techninę kompetenciją. Taip bus lengviau suprasti būsimus ES ir Eurokontrolės valstybių narių, ateityje diegsiančių programos SESAR rezultatus, poreikius ir organizacinius dalykus. 
Visos darbo dienos ekvivalento
sąnaudų apskaičiavimo aprašymas turėtų būti
įtrauktas į priedo 3 skirsnį. 
b.         Žmogiškieji ištekliai,
finansuojami 2007–2013 m. daugiametės finansinės programos
asignavimais.[34] 
Apskaičiavimus nurodyti visos darbo
dienos ekvivalento vienetais
   || 2014 metai || 2015 metai || 2016 m. || 2017 m. 
 ·      Etatų plano pareigybės (pareigūnai ir laikinieji darbuotojai) ||   ||   ||   ||   
   ||   ||   ||   ||   
 XX XX XX XX (privačiojo ir viešojo sektoriaus partnerystės įstaiga) ||   ||   ||   ||   
 Pareigūnai (AD rangų) Pareigūnai (AST rangų) || -- || -- || -- || -- 
  Išorės personalas (visos darbo dienos ekvivalentas)[35]   
 SESAR BĮ (Viešojo ir privačiojo sektorių partnerystės įstaiga) ||   ||   ||   ||   
 TA || 39 || 39 || 39 || -- 
 iš jų AD rango || 33 || 33 || 33 || -- 
 iš jų AST rango || 6 || 6 || 6 || -- 
 CA || -- || -- || -- || -- 
 SNE || 3 || 3 || 3 || -- 
 INT || -- || -- || -- || -- 
 IŠ VISO || 42 || 42 || 42 || -- 
c.         Įnašas, kuriuo padengiamos baigiamosios veiklos, finansuojamos
pagal 2007–2013 m. daugiametę finansinę programą, einamosios išlaidos. 
mln. EUR
(tūkstantųjų tikslumu) 
   || Metai || Metai || Metai ||   
 2014 || 2015 || 2016 ||  Iš viso[1] 
 ES įnašas grynaisiais pinigais || 0,000 || 0,000 || 0,000 || 0,000 
 Įsipareigojimai (*) 
 Trečiųjų šalių įnašas grynaisiais pinigais (Nariai + Eurokontrolė) || 5,819 || 8,204 || 8,204 ||   
 Įsipareigojimai ir mokėjimai || 22,228 
 IŠ VISO || 5,819 || 8,204 || 8,204 ||   
 22,228 
[1] Visas ES įnašas grynaisiais pinigais
turėtų siekti sumą, kuri iš anksto numatyta 2013 m. biudžete
įstaigos 2007–2013 m. veiklai pabaigti.
3.2.4.     Suderinamumas su dabartine
daugiamete finansine programa 
–     
X  Pasiūlymas (iniciatyva) atitinka
dabartinę daugiametę finansinę programą
3.2.5.     Trečiųjų
šalių įnašai 
–     
Pasiūlyme (iniciatyvoje) nenumatyta bendro su
trečiosiomis šalimis finansavimo. 
–     
Pasiūlyme (iniciatyvoje) numatytas bendras
finansavimas apskaičiuojamas taip:
Asignavimai mln. EUR (tūkstantųjų
tikslumu)
   || 2014 m. || 2015 m. || 2016 m. || 2017 m. || 2018 || 2019 || 2020 || 2021 || 2022 || 2023 || 2024 || Iš viso 
 Eurokontrolės įnašas grynaisiais pinigais, kuriuo padengiamos administracinės išlaidos || 1 || 2 || 0,250 || 3 || 5 || 5 || 1,300 || 1,300 || 1,300 || 1,300 || 1,300 || 22,75 
 Kitų narių įnašai grynaisiais pinigais, kuriais padengiamos administracinės išlaidos || 2,500 || 2,500 || 2,500 || 2,500 || 5 || 5 || 1 || 1 || 1 || 1 || 1 || 25 
 Eurokontrolės nepiniginis įnašas, kuriuo padengiamos veiklos išlaidos || 19 || 38 || 49,750 || 57 || 95 || 95 || 24,700 || 24,700 || 24,700 || 24,700 || 24,700 || 477,25 
 Kitų narių nepiniginiai įnašai, kuriais padengiamos veiklos išlaidos || 47,500 || 47,500 || 47,500 || 47,500 || 95 || 95 || 19 || 19 || 19 || 19 || 19 || 475 
 IŠ VISO bendrai finansuojamų asignavimų || 70 || 90 || 100 || 110 || 200 || 200 || 46 || 46 || 46 || 46 || 46 || 1000 
3.3.        Numatomas poveikis
įplaukoms 
–     
X  Pasiūlymas (iniciatyva) neturi finansinio
poveikio įplaukoms
–     
¨  Pasiūlymas (iniciatyva) turi finansinį poveikį:
–              
¨            nuosaviems ištekliams 
–              
¨            įvairioms įplaukoms 
[1]               Pagal Europos bendrijos steigimo sutarties 171
straipsnį (SESV 187 straipsnis) priimtas Tarybos reglamentas (EB)
Nr. 219/2007.
[2]               SESAR The Roadmap for Sustainable Air Traffic
Management – European ATM Master Plan („Tvaraus oro eismo valdymo
veiksmų planas. Pagrindinis Europos oro eismo valdymo planas“, 2
redakcija), 2012 m. spalio mėn.
[3]               „Strategijos „Europa 2020“ biudžetas“,
COM(2011) 500 ir COM(2011) 398, abiejų data 2011 6 29.
[4]               Tarybos sprendimo dėl specialiosios programos,
kuria įgyvendinama Bendroji mokslinių tyrimų ir inovacijų
programa „Horizontas 2020“ (2014–2020 m.), įsteigimo pasiūlymas, COM(2011)
811 galutinis.
[5]               2004 m. kovo 31 d. Tarybos reglamentai (EB)
Nr. 549/2004, 550/2004, 551/2004 ir 552/2004, OL L 96,
2004 3 31, p. 1.
[6]               OL L 300, 2009 11 14, p. 34.
[7]               „Bendro Europos dangaus iniciatyvos technologinio
pagrindo – SESAR programos diegimui skirti valdymo ir paskatų
mechanizmai“, COM(2011) 923 galutinis.
[8]               SESAR bendros įmonės laikotarpio vidurio
vertinimo atskaita (TREN/A2/143-2007), galutinė ataskaita,
2010 m.
[9]               2010 finansinių metų SESAR bendros
įmonės metinės apskaitos ataskaita, (2011/C 368/05) (visos
ankstesnės ataskaitos teigiamos). Audito Rūmų ataskaita, OL C
368/32
[10]             Orientacinė suma dabartinėmis kainomis. Suma
priklausys nuo to, kokią suderintą ir galutinėje finansinės
teisės akto pažymos redakcijoje biudžeto valdymo institucijos
patvirtintą sumą Mobilumo ir transporto generalinis direktoratas gaus
temai „Pažangus, ekologiškas ir integruotas transportas“.
[11]             Orientacinė suma dabartinėmis kainomis.
[12]               OL C , , p. .
[13]               OL C , , p. .
[14]               OL L 64, 2007 3 2, p. 1–11.
[15]               OL C 76, 2010 3 25, p. 28–31.
[16]               OL …
[H2020 SP]
[17]               OL L 352, 2008 12 31, p. 12–17.
[18]               OL L 248, 2002 6 19, p. 1.
[19]               OL L 298, 2012 10 26, p. 1–96.
[20]               OL … [H2020 DT]
[21]             Orientacinė suma dabartinėmis kainomis. Suma
priklausys nuo to, kokią suderintą ir galutinėje finansinės
teisės akto pažymos redakcijoje biudžeto valdymo institucijos
patvirtintą sumą Mobilumo ir transporto generalinis direktoratas gaus
temai „Pažangus, ekologiškas ir integruotas transportas“.
[22]               VGV – veikla grindžiamas valdymas, VGB – veikla
grindžiamas biudžeto sudarymas.
[23]               Kaip nurodyta Finansinio reglamento 54 straipsnio 2
dalies a arba b punkte.
[24]               Informacija apie valdymo būdus ir nuorodos į
Finansinį reglamentą pateikiamos svetainėje „BudgWeb“
http://www.cc.cec/budg/man/budgmanag/budgmanag_en.html.
[25]               Kaip nurodyta Finansinio reglamento 208 ir 209
straipsniuose.
[26]               DA – diferencijuotieji asignavimai, NDA –
nediferencijuotieji asignavimai.
[27]               ELPA – Europos laisvosios prekybos asociacija. 
[28]               Šalių kandidačių ir, kai taikoma,
Vakarų Balkanų potencialių šalių kandidačių.
[29]               Kalbant apie viešojo ir privačiojo sektorių
partnerystės įstaigas, kurioms taikomas Finansinio reglamento 209
straipsnis, ši lentelė pateikiama informacijos tikslais.
[30]               Neviršijant ribos, nustatytos išorės personalui,
finansuojamam iš veiklos asignavimų (buvusių BA eilučių).
[31]               Būtina struktūriniams fondams, Europos
žemės ūkio fondui kaimo plėtrai (EŽŪFKP) ir Europos žuvininkystės
fondui (EŽF).
[32]               Kalbant apie viešojo ir privačiojo sektorių
partnerystės įstaigas, kurioms taikomas Finansinio reglamento 209
straipsnis, šis skirsnis pateikiamas informacijos tikslais.
[33]               CA – sutartininkas („Contract Agent“); LA – vietinis
darbuotojas („Local Agent“); SNE – deleguotasis nacionalinis ekspertas
(„Seconded National Expert“); INT – per agentūrą įdarbintas
darbuotojas („Intérimaire“). 
[34]               Kalbant apie viešojo ir privačiojo sektorių
partnerysčių įstaigas, kurioms taikomas Finansinio reglamento
209 straipsnis, ši lentelė pateikiama informacijos tikslais.
[35]               CA – sutartininkas („Contract Agent“); LA – vietinis
darbuotojas („Local Agent“); SNE – deleguotasis nacionalinis ekspertas
(„Seconded National Expert“); INT – per agentūrą įdarbintas darbuotojas
(„Intérimaire“).